Emilio Durán Ojea

Emilio Durán Ojea, nado en Ribas de Sil cara a 1899, foi un carpinteiro e político socialista galego.

 Traxectoria 
Vogal e vicepresidente da Agrupación Socialista Agraria de San Clodio, que a partir de marzo de 1933 pasou a denominarse Agrupación Socialista Obrera de Oficios Varios Fraternidad y Trabajo, da que foi presidente. Coa folga xeral revolucionaria de 1934 foi detido o 6 de outubro, permanecendo do cárcere de Monforte de Lemos ata o 10 de decembro.Expediente procesual de Emilio Durán Ojea Foi delegado da Casa del Pueblo de San Clodio con Marcelino Fernández Prada no Congreso da Federación Provincial de Colectividades Socialistas en abril de 1936,La Voz de Galicia, 24-4-1936, p. 9. e participou e en mitins socialistas como o de Vilar de Lor en maio de 1936.El Pueblo Gallego, 23-5-1936, p. 14.

Co golpe de Estado do 18 de xullo de 1936 fuxiu e estivo agochado na casa da súa sogra en San Román ata que se presentou ás autoridades franquista en febreiro de 1940. Ingresou na prisión de Lugo o 13 de abril de 1940 para dilixencias previas, que foron arquivadas e saíu en liberdade o 10 de agosto.Expediente procesual de Emilio Durán Ojea Foi expedientado por responsabilidades políticas.BOP Lugo, 7-2-1942, p. 4.
 Vida persoal 

Casou con Ángela Casar González e foi pai de cinco fillos.
 Notas 

 Véxase tamén 
 Bibliografía 



 Ligazóns externas 
 Expediente de responsabilidade política nº 84/1940 de Emilio Durán Ojea

 Ficha en Represión franquista en Lugo

Categoría:Políticos do PSOE
Categoría:Represaliados polo franquismo

Categoría:Nados en Ribas de Sil
Categoría:Nados en 1899
Categoría:Carpinteiros